CELEX: E2014P0002
Language: et
Date: 2014-01-10 00:00:00
Title: EFTA järelevalveameti 10. jaanuaril 2014 Islandi vastu algatatud hagi (Kohtuasi E-2/14)

8.5.2014   
            
            
               ET
            
            
               Euroopa Liidu Teataja
            
            
               C 138/31
            
         EFTA järelevalveameti 10. jaanuaril 2014 Islandi vastu algatatud hagi
   (Kohtuasi E-2/14)
   (2014/C 138/08)
   EFTA järelevalveamet, Rue Belliard 35, 1040 Brüssel, Belgia, keda esindavad Xavier Lewis ja Markus Schneider, on algatanud 10. jaanuaril 2014 EFTA kohtus hagi Islandi vastu.
   EFTA järelevalveamet taotleb, et EFTA kohus:
   
               1.
            
            
               otsustaks, et jättes selleks ettenähtud aja jooksul vastu võtmata EMP lepingu XIII lisa punktis 56v viidatud õigusakti (Euroopa Parlamendi ja nõukogu direktiiv 2005/35/EÜ, 7. september 2005, mis käsitleb laevade põhjustatud merereostust ning karistuste kehtestamist merereostusega seotud rikkumiste eest) (mida on kohandatud EMP lepingu protokolliga nr 1 ja ühiskomitee 29. mai 2009. aasta otsusega nr 65/2009) kohaldamiseks vajalikud meetmed ja/või jättes järelevalveameti kõnealustest meetmetest teavitamata, on Islandi Vabariik jätnud täitmata oma kohustused, mis tulenevad kõnealusest õigusaktist ja EMP lepingu artiklist 7;
            
         
               2.
            
            
               kohustaks Islandi Vabariiki kandma menetluskulud.
            
         
      Õiguslik ja faktiline taust ning hagi toetuseks esitatud asjaolud
   
   
               —
            
            
               Hagi käsitleb Islandi Vabariigi poolt järgmise akti 12. augustiks 2013 täitmata jätmist: EFTA järelevalveameti 12. juuni 2013. aasta põhjendatud arvamus Euroopa Parlamendi ja nõukogu 7. septembri 2005. aasta direktiivi 2005/35/EÜ (mis käsitleb laevade põhjustatud merereostust ning karistuste kehtestamist merereostusega seotud rikkumiste eest, edaspidi „õigusakt”) (millele viidatakse EMP lepingu XIII lisa punktis 56v ja mida on lepinguga kohandatud selle protokolli nr 1 ja ühiskomitee 29. mai 2009. aasta otsuse nr 65/2009 alusel) Islandi Vabariigi siseriiklikus õiguses rakendamata jätmise kohta.
            
         
               —
            
            
               EFTA järelevalveamet väidab, et Island ei ole täitnud kohandatud õigusakti artiklist 16 ja EMP lepingu artiklist 7 tulenevaid kohustusi, jättes selleks ettenähtud aja jooksul vastu võtmata meetmed, mida on vaja direktiivi kohaldamiseks, ja/või jätnud EFTA järelevalveametile kõnealustest meetmetest teatamata.